FÖLDGÁZTÁROLÁSI SZEZONÁLIS ALAPSZOLGÁLTATÁS IGÉNYBEVÉTELÉRE ÉS NYÚJTÁSÁRA VONATKOZÓ CSOMAG SZERZŐDÉS

amely **egyrészről** a

székhelye:

levelezési címe:

számlavezető pénzintézete:

számlaszáma:

számlázási cím:

adószáma:

cégbíróság és cégjegyzék száma:

a továbbiakban, mint **Rendszerhasználó**

és **másrészről az Magyar Földgáztároló Zártkörűen Működő Részvénytársaság**

székhelye: 1138 Budapest, Váci út 144-150.

levelezési címe: 1399 Budapest, Pf. 645.

számlavezető pénzintézete: CITIBANK

számlaszáma: 10800007-00000000-13714002

számlázási cím: 1138 Budapest, Váci út 144-150.

adószáma: 12543317-2-44

cégbíróság és cégjegyzék száma: Fővárosi Törvényszék, mint Cégbíróság, Cg. 01-10-045043

a továbbiakban, mint **MFGT**

ill. együttesen, mint **Felek** között az alulírott helyen és napon került aláírásra az alábbi feltételekkel:

**PREAMBULUM**

Az MFGT 2019. szeptember 17-én valamennyi rendszerhasználó számára nyilvános módon „2019/3. sz. kapacitás árverés” címmel nyílt árverést hirdetett meg szabad tárolói kapacitások lekötésére nyílt árverés útján (a továbbiakban: Árverés). Az árverés során nyertes ajánlatot nyújtott be a Rendszerhasználó. Az MFGT a Rendszerhasználó ajánlatát elfogadta. Az ajánlat a jelen Szerződés 2. számú mellékletét képezi. Az Ajánlatban foglaltak alapján a Felek között az alábbi szerződés jön létre a 2019/2020 tárolói évre történő lekötésről.

1. **A szerződés tárgya és hatálya**
	* + 1. A jelen Földgáztárolási Szezonális Alapszolgáltatás Igénybevételére és Nyújtására Vonatkozó Csomag Szerződés (továbbiakban: Szerződés) tárgya:
2. A Rendszerhasználó tulajdonában lévő földgáz tárolása, valamint nem megszakítható be- és kitárolása – az Árverés során elnyert kapacitás csomagok összekapcsolására figyelemmel, - az MFGT tulajdonában és üzemeltetésében lévő magyarországi földalatti gáztárolókba, a III. fejezetben szereplő mennyiségi és a IV. fejezetben szereplő minőségi paraméterek mellett, valamint
3. a Rendszerhasználó napi nominálásának 10%-ánál nagyobb pozitív, vagy negatív HEG mennyiség nominálása az MFGT egyesített tárolójának nullpontjára (Flex plusz Egyedi Szolgáltatás). A szolgáltatásra vonatkozóan az MFGT honlapján megtalálható díjjegyzék szerinti feltételek irányadók. Továbbá
4. Rendszerhasználó a napi nominálás és újranominálás alkalmával az egyes órák között, díj ellenében módosíthatja hátralevő órás nominálásait a Gáznapon belüli tárolói rugalmasság (Intraday Nomination Plusz) Egyedi Szolgáltatás szerinti tolerancia sávon túl. A szolgáltatásra vonatkozóan az MFGT honlapján megtalálható díjjegyzék szerinti feltételek irányadók. Továbbá
5. a betárolási ciklusban kitárolási, a kitárolási ciklusban betárolási lehetőség biztosítása a Rendszerhasználó részére, Storage plusz Egyedi Szolgáltatás nyújtásával. A szolgáltatásra vonatkozóan az MFGT honlapján megtalálható díjjegyzék szerinti feltételek irányadók. Továbbá
6. a Rendszerhasználó a jelen szerződés tárgyát képező lekötött mobil-, kitárolási és betárolási kapacitásaihoz többlet betárolási és / vagy kitárolási kapacitás biztosítása (Napi peak plusz Egyedi Szolgáltatás). A szolgáltatásra vonatkozóan az MFGT honlapján megtalálható díjjegyzék szerinti feltételek irányadók.
	* + 1. Jelen szerződés értelmében az MFGT a Rendszerhasználó szerződésszerű rendelkezése alapján a földgáztárolás céljára átvett gázt az I.4. pontban rögzített időszakban betárolja, tárolóiban megőrzi, majd a szintén az I.4. pontban rögzített időszakban kitárolja, illetőleg a Rendszerhasználó erre vonatkozó utasítása alapján Flex plusz Egyedi Szolgáltatást és / vagy Storage plusz Egyedi Szolgáltatást és / vagy Napi Peak Plusz Egyedi Szolgáltatást és / vagy Intraday Nomination plusz Egyedi Szolgáltatást nyújt.
			2. A szerződés 2020. április 1-én 6:00 óráig tartó határozott időtartamra jött létre.
			3. A Felek szezonális alapszolgáltatás valamint – a Rendszerhasználó erre vonatkozó utasítása és az MFGT teljesítése alapján – Flex plusz Egyedi Szolgáltatás és / vagy Storage plusz Egyedi Szolgáltatás és / vagy Napi Peak Plusz Egyedi Szolgáltatás és / vagy Intraday Nomination plusz Egyedi Szolgáltatás igénybevételére és nyújtására szerződnek. A szerződéses betárolási ciklus 2019. április 1-én 6:00 órakor kezdődik, és 2019. október 1-én 6:00 órakor fejeződik be. A szerződéses kitárolási ciklus 2019. október 1-én 6:00 órakor kezdődik, és 2020. április 1-én 6:00 órakor fejeződik be. A Flex plusz Egyedi Szolgáltatás és / vagy Storage plusz Egyedi Szolgáltatás és / vagy Napi Peak Plusz Egyedi Szolgáltatás és / vagy Intraday Nomination plusz Egyedi Szolgáltatás is ebben az időtartamban vehető igénybe.
			4. A Rendszerhasználó a Flex plusz Egyedi Szolgáltatás úgy tudja igénybe venni, ha a napi nominálásának 10%-át meghaladó HEG mennyiséget nominál.
			5. A Rendszerhasználó az Intraday Nomination plusz Egyedi Szolgáltatást úgy tudja igénybe venni, ha az órás nominálása során, az adott gáznap első, nem nullaértékű órás nominálásának 20%-át (tolerancia sáv) a következő órás nominálások közötti abszolút értékben vett eltérések összege meghaladja.
			6. A Rendszerhasználó a Storage plusz Egyedi Szolgáltatást úgy tudja igénybe venni, ha a tároló valós fizikai forgalmával és/vagy az I.4. pontban meghatározott tárolói időszakokkal ellentétes irányú gázforgalmazást igényel.
			7. A Rendszerhasználó a Napi Peak Plusz Egyedi Szolgáltatást akkor tudja igénybe venni, ha az MFGT előzetesen meghirdette a szolgáltatás időtartamát, valamint az elérhető kapacitásokat a honlapján, és a Rendszerhasználó rögzítette az MFGT IT Platformján (SMCS) az egyes gáznapokra vonatkozó többletlekötési igényét. Amennyiben az MFGT befogadja a Rendszerhasználó igényét, az adott napra vonatkozóan a Napi Peak plusz ki/betárolási csúcskapacitások igénybevételére vonatkozó egyedi szerződés létrejön a Felek között. A szolgáltatás igénybevételének egyéb feltételeit az 1. sz. melléklet tartalmazza.

# Általános feltételek

1. A Szerződésben nem szabályozott kérdésekben az Általános Szerződési Feltételekben (továbbiakban: ÁSZF), Üzletszabályzat 4. számú mellékletben foglaltak az irányadók.
2. A Rendszerhasználó a Szerződés aláírásával elismeri, hogy a jelen pontban hivatkozott – az MFGT internetes honlapján ([www.mfgt.hu](http://www.mfgt.hu)) elérhető – ÁSZF tartalmát megismerte, és a Szerződés részének tekinti, és azokat magára nézve kötelezőnek ismeri el. A Felek a Magyar Energetikai és Közmű-szabályozási Hivatal (MEKH) által jóváhagyott Üzletszabályzat mellékletét képező ÁSZF tartalmát a szokásos szerződési gyakorlattal egyezőnek minősítik.
3. Az ÁSZF - ben nem rögzített speciális feltételeket jelen szerződés tartalmazza.

# A tárolási kapacitások biztosítása

1. A Rendszerhasználó rendelkezésére álló, a lekötött csomagokban lévő tárolói nem megszakítható kapacitások:

tárolói mobil kapacitás: kWh

betárolási (csúcs) kapacitás: kWh/nap

kitárolási (csúcs) kapacitás: kWh/nap

1. A Rendszerhasználó a be- és kitárolás szerződött havi ütemezését az Informatikai Platform Nominálás/Gázforgalmi terv menüpontban köteles megadni.
2. A szerződött kapacitások csak nem egyetemes szolgáltatási célra köthetőek le, elsődlegesen nem kereskedhetőek.
3. A Rendszerhasználó tudomásul veszi, hogy az aktuális be- és kitárolási kapacitás a mobil készletek és egyéb, üzemszerűen is változó műszaki paraméterek, peremfeltételek függvényében változik. A kapacitások rendelkezésre állását, a minimális és maximális betárolási-, és kitárolási kapacitásértékeket az MFGT az Internetes honlapján publikálja a Rendszerhasználók részére.
4. A Rendszerhasználó pozitív zárókészlete esetén az MFGT jogosult a 11/2016 (XI.14.) MEKH rendelet 39. § szerint eljárni.
5. Az MFGT a Rendszerhasználó igénye esetén választható és egyedi szolgáltatások keretében biztosít a Rendszerhasználóknak további tárolói szolgáltatásokat, amelyekre Felek külön szerződést kötnek.
6. A Rendszerhasználó megszakítható kapacitásokat is igénybe vehet, amelyre Felek szintén külön szerződést kötnek.
7. A Rendszerhasználó heti rendszerességgel az előző hét péntek 12 óráig az MFGT Informatikai Platformján megadja a következő hétre vonatkozó tervezett be-, illetve kitárolandó mennyiséget. Ez a tárolók működésének tervezéséhez szükséges, ami nem egyenértékű a heti nominálással, ugyanakkor amennyiben a Rendszerhasználó az adott napra leadott nominálásával 20%-nál nagyobb mértékben eltér a leadott tervétől, és ezzel veszélyezteti azon Rendszerhasználók kiszolgálását, akik az előrejelzésüknek megfelelően vennék igénybe a tárolói szolgáltatást, akkor az MFGT fenntartja a jogot, hogy a nominálást részben vagy egészben visszautasítja. Mindemellett az MFGT a műszaki lehetőségek maximális kihasználásával mindent elkövet annak érdekében, hogy a Rendszerhasználók által beadott napi nominálást elfogadja és ezzel a lehető legrugalmasabb feltételeket biztosítsa Rendszerhasználók részére, és ha csak feltétlen szükséges, akkor a 20%-os mértéktől nagyobb mértékben eltérő rendszerhasználók felé szankcionálhat.
8. MFGT az Üzletszabályzatban foglaltak szerinti anyagi felelősséggel tartozik a ténylegesen betárolt gáz energiamennyiségének megőrzéséért, elszámolásáért és a szerződés III.1. pontja szerinti betárolásáért és kitárolásért.
9. Az MFGT nem kötelezhető a Szerződés III.1. pontjában meghatározott csúcskapacitásokat meghaladó be- és kitárolási kapacitások biztosítására, sem több mobilkapacitás feltöltésére, sem a ténylegesen betárolt mobil gáz energiamennyiséget meghaladó kitermelési tevékenységre.
10. A Rendszerhasználó az ÜKSZ 7.5.2.1. pontjában megfogalmazott tartalommal és határidővel az MFGT-nek is megküldi a tárolási igény előrejelzést.
11. Az MFGT a jelen szerződés alapján igényelt mobilgáz kapacitások egészének vagy egy részének feltölthetőségét műszaki okokból (pl. nyomásviszonyok, gépkapacitások stb.) nem garantálja. Ilyen esetben, a fel nem tölthető mobilgáz kapacitáshoz (kWh) tartozó (a jelen szerződésben meghatározott) betárolási - és kitárolási kapacitásra (kWh/nap) vonatkozó jogosultságát a szerződéses időszak további részére a Rendszerhasználó elveszíti. Az MFGT internetes honlapján teszi közzé azt a tényt, hogy műszaki okok miatt a szolgáltatás a későbbiekben nem nyújtható.

A Rendszerhasználó a fentieket tudomásul vette és jelen szerződést a fentiekre tekintettel köti meg.

# A tárolandó gáz minősége

Az MFGT csak a földgázellátásról szóló 2008. évi XL. törvény rendelkezéseinek végrehajtásáról szóló 19/2009. (I.30.) Korm. rendelet (Vhr.) 11. sz. melléklete által előírt minőségi paraméterekkel rendelkező gáz betárolását vállalja.

# Földgáz átadás-átvétel, mérés, elszámolás

Az MFGT az Üzletszabályzat 1.3.2. pontban leírtaknak megfelelően együttesen kezeli a tárolókat. A Rendszerhasználó által az egyesített tárolóra leadott napi nominálás alapján a be-, illetve kitárolandó gázmennyiséget az MFGT allokálja az egyes földalatti gáztárolókra. Az MFGT kötelezettséget vállal az egyes tárolókra allokált nominált mennyiségek kiadására, illetve nem teljesülés esetén a Rendszerhasználónál keletkező pótdíjak, egyensúlyozási költségek megtérítésére.

# Operatív információáramlás

1. Az MFGT napi munkája során a Rendszerhasználóval szemben vállalt kötelezettségei teljesítésére együttműködik a Földgázszállítás és rendszerirányítási engedélyessel.
2. A Felek biztosítják, hogy a rendszeres, e szerződésben előírt kapcsolatokon felül értesítik egymást minden olyan eseményről, amely az együttműködést befolyásolhatja, valamint konzultációs lehetőségekkel és megfelelő adatáramlással segítik a zökkenőmentes kapcsolattartást.
3. A Felek közötti információáramlást és adatszolgáltatást az ÜKSZ és az ÁSZF szabályozza.

# Tárolási díj

1. A Rendszerhasználó által a III.1. pontban lekötött kapacitásokat csomagban vásárolta meg.

Egy csomag tartalmaz:

 - mobilgáz kapacitás: kWh

 - betárolási kapacitás: kWh/nap

 - kitárolási kapacitás: kWh/nap

A Rendszerhasználó db csomagot vásárolt.

A megvásárolt csomagok ára összesen Ft + ÁFA.

1. A Felek megállapodnak abban, hogy jelen szerződésből fakadó díjakat egymással az általános forgalmi adóról szóló 2007. évi CXXVII. törvény (Áfa tv.) 58. §. (1) alapján időszakosan, egyenlő havi részletekben számolják el. A csomag ára tartalmazza a tárolói kapacitásdíjat, de nem tartalmazza a betárolási forgalmi díjat és a kitárolási forgalmi díjat, melyeket a Rendszerhasználó a mindenkor hatályos 13/2016 (XII.20.) MEKH rendelet szerint fizet, a havi forgalom alapján, és nem tartalmazza az esetlegesen igénybe vett egyedi szolgáltatások díjait.

A Flex plusz Egyedi Szolgáltatás, és a Storage plusz Egyedi Szolgáltatás és a Napi Peak Plusz Egyedi Szolgáltatás, illetve az Intraday Nomination plusz Egyedi Szolgáltatás díját a 1. sz. melléklet tartalmazza. A Felek rögzítik, hogy a Rendszerhasználónak díjfizetési kötelezettsége a Flex plusz Egyedi Szolgáltatás és / vagy Storage plusz Egyedi Szolgáltatás és / vagy Napi Peak Plusz Egyedi Szolgáltatás és / vagy Intraday Nomination plusz Egyedi Szolgáltatás esetén kizárólag a szolgáltatások tényleges igénybevételével keletkezik.

1. Amennyiben a III.12. pontban meghatározott bármely műszaki ok miatt a jelen meghirdetés alapján igényelt mobilgáz kapacitás egésze vagy egy része nem tölthető fel, az MFGT a fel nem tölthető mobilgáz kapacitás mennyiségre befizetett kapacitás díjat visszafizeti. Az MFGT egyéb kártérítési, kártalanítási kötelezettségét a mobilgáz kapacitás egészének vagy egy részének fel nem tölthetősége kapcsán kifejezetten kizárja.

# Irányadó jog, viták rendezése

A szerződésre és az esetleg felmerülő vitás kérdésekre, valamint a viták rendezésére egyaránt a magyar jog szabályai az irányadóak.

A Felek megállapodnak abban, hogy a Földgáztárolási Szerződéssel kapcsolatban esetleg felmerülő vitás kérdéseket egymás között elsősorban tárgyalások útján rendezik.

A fenti tárgyalások eredménytelensége esetén bármely vita eldöntésére, amely a Földgáztárolási Szerződésből vagy azzal összefüggésben, annak megszegésével, megszűnésével, érvényességével vagy értelmezésével kapcsolatban keletkezik, a Felek alávetik magukat az Energetikai Választott bíróság (Budapest) kizárólagos döntésének azzal, hogy a Választott bíróság a saját Eljárási Szabályzata szerint jár el. Az eljáró választott bírók száma három. Az eljárás során a magyar nyelvet kell alkalmazni.

# A szerződés hatályba lépése

A jelen szerződés az aláírásával jön létre és lép hatályba.

# Egyéb rendelkezések

Kapcsolattartók

**Szerződést érintő kérdésekben:**

A MFGT részéről:

 Tel:

 Fax:

 email:

A Rendszerhasználó részéről:

 Tel:

 Fax:

 email:

**Napi operatív kapcsolattartás témáiban:**

A Rendszerhasználó részéről:

 Tel:

 Fax:

 email:

 A MFGT részéről: Tároló forgalom irányítási szolgálat

 Tel: 0036 52 362-574

 Fax: 0036 52 558-048

 email: dispatcher@mfgt.hu

Jelen szerződés a csatolt mellékletekkel érvényes, melyek a szerződés elválaszthatatlan részét képezik.

Budapest,

|  |  |
| --- | --- |
| Magyar Földgáztároló Zrt. | Rendszerhasználó |
| ..................................................................... | ……………………………..……………………………………. |

Mellékletek:

1. sz. melléklet: Flex plusz Egyedi Szolgáltatás, a Storage plusz Egyedi szolgáltatás és a Napi Peak Plusz Egyedi Szolgáltatás leírása, és az Intraday Nomination plusz Egyedi Szolgáltatás díja és igénybevételének feltételei

2. sz. melléklet: A Rendszerhasználó által az Árverés során benyújtott nyertes ajánlat

3. sz. melléklet: A Rendszerhasználók által fizetendő kapacitás díjak

4. sz. melléklet: Nyilatkozat

1. **sz. melléklet**

Flex plusz tárolói szolgáltatás

A Flex plusz szolgáltatás, lehetővé teszi a vevői napi nominálás 10%-ánál nagyobb, pozitív vagy negatív hidraulikai egyensúlyozó gáz (HEG) nominálását, az MFGT egyesített tárolójának nullpontjára mely igénybe vétel esetén allokálásra kerül. A szolgáltatás azon Rendszerhasználók számára elérhető, akik rendelkeznek Földgáztárolási szerződéssel és tárolói kapacitás lekötéssel az adott tárolói évre.

Az MFGT lehetővé teszi, hogy a Flex plusz szolgáltatással rendelkező Rendszerhasználó az MFGT Informatikai Platformján keresztül a napi nominált mennyiség 10%-án túl, adjon meg pozitív, ill. negatív HEG mennyiséget. A felajánlható legnagyobb pozitív HEG mennyisége a nominált mennyiséggel együtt nem haladhatja meg a Rendszerhasználó által elérhető kapacitást. A felajánlható legnagyobb negatív HEG mennyisége a nominált mennyiséggel együtt nem lehet kevesebb, mint nulla.

Térítési díjat csak az MFGT által allokált, a napi nominált mennyiség 10%-a feletti mennyiségért kell fizetni.

Amennyiben az MFGT allokálja a nominált mennyiséget, a Rendszerhasználó az Üzletszabályzat 3.1. pontjában meghatározott díj megfizetésére köteles.

Amennyiben az allokált HEG mennyisége nem haladja meg a Rendszerhasználó napi nominált mennyiségének 10%-át: alapszolgáltatás része.

A Flex plusz Egyedi Szolgáltatás díja amennyiben az allokált HEG mennyisége meghaladja a Rendszerhasználó napi nominált mennyiségének 10%-át: a napi nominált mennyiség 10%-a feletti mennyiségre a hatályos díjjegyzék szerint … Ft/kWh/nap + ÁFA.

A Flex plusz Egyedi Szolgáltatás pénzügyi elszámolása és számlázása a napi nominált mennyiség 10%-a feletti, az MFGT által ténylegesen allokált napi érték alapján a forgalmi díj elszámolásával a tárgyhónapot követő hónap elején, utólag történik.

A Flex plusz Egyedi Szolgáltatás igénybevételével kapcsolatos díjakról az MFGT havonta kimutatást és a kimutatás alapján kiállított számlát küld a Rendszerhasználó részére. A számla fizetési határideje a kiállítástól számított 30 naptári nap.

A Tarifarendeletekben vagy az MFGT Üzletszabályzatában nem szabályozott fizetési, garancia és pénzügyi biztosíték feltételek a szerződő felek megállapodása alapján kerülnek meghatározásra.

A Rendszerhasználó hozzájárul, hogy, a jelen szerződés alapján esedékes szolgáltatási díjak meg nem fizetése esetén, a 2019. ……………………….-én megkötött 2019/2020 tárolási éves földgáztárolásra vonatkozó kapacitás-lekötési szerződéssel összefüggésben, általa felajánlott pénzügyi biztosítékból (bankgarancia),vagy fizetési biztosítékból (betárolt gáz), az MFGT akkora összeget hívjon le, amely a kiszámlázott és ki nem egyenlített szolgáltatás díjak kiegyenlítésére elegendő, vagy a betárolt földgáz energiamennyiségből akkora értéket értékesítsen, amelynek vételára a kiszámlázott és ki nem egyenlített szolgáltatás díjak kiegyenlítésére elegendő.

Az erre vonatkozó eljárási- és részletszabályokat az MFGT Üzletszabályzatának 7. sz. melléklete tartalmazza.

A szolgáltatásra vonatkozóan egyebekben az MFGT honlapján megtalálható díjjegyzék szerinti feltételek irányadók.

#### Storage plusz szolgáltatás

A Storage plusz szolgáltatással a Rendszerhasználó lehetőséget kap a tároló valós fizikai forgalmával és/vagy az időszak szerint meghirdetett tárolási iránnyal ellentétes irányú megszakítható módon történő gázforgalmazásra, azaz kitárolási időszakban a tároló valós fizikai forgalmától függetlenül betárolásra, betárolási időszakban a tároló valós fizikai forgalmától függetlenül kitárolásra.

Ez kétféleképpen valósítható meg:

* vagy az összevont tárolói nullponton történő ellenirányú szállítással
* vagy a meghirdetett tárolási iránnyal ellentétesen működő tároló indításával.

Aki a Storage plusz szolgáltatást igénybe kívánja venni, annak a szállítási feladat teljesíthetősége érdekében az FGSZ rendszerén a szolgáltatás eléréséhez szükséges feltételekről gondoskodnia kell. Az MFGT Zrt. kizárólag a tárolási szolgáltatás biztosításáért vállal felelősséget, a szállítási szolgáltatás igénybevételét az FGSZ Zrt. biztosítja.

A Storage plusz tárolási szolgáltatás díja a hatályos díjjegyzék szerint … Ft/kWh/nap.

A Storage plusz szolgáltatás díjat az időszak szerint meghirdetett tárolási iránnyal ellentétes irányú betárolási és kitárolási szolgáltatás igénybe vétele esetén kell megfizetni az így be- illetve kitárolt mennyiségek után.

A Storage plusz tárolási szolgáltatás pénzügyi elszámolása és számlázása a ténylegesen allokált mennyiség szerint utólag történik.

Azokra a napokra, amikor az MFGT megszakítja a Storage plusz szolgáltatást, a megszakítás mértékéig a Rendszerhasználónak nem kell díjat fizetnie.

A Storage plusz igénybevételével kapcsolatos betárolási és kitárolási forgalmi díjakat a Rendszerhasználó az éves tárolói szerződésben lekötött kapacitásainak megfelelően, a Tarifarendeletek szerint számított díjakkal köteles fizetni.

A Rendszerhasználó hozzájárul, hogy, a jelen szerződés alapján esedékes szolgáltatási díjak meg nem fizetése esetén, a 2019. ……………………….-én megkötött 2019/20120 tárolási éves földgáztárolásra vonatkozó kapacitás-lekötési szerződéssel összefüggésben, általa felajánlott pénzügyi biztosítékból (bankgarancia),vagy fizetési biztosítékból (betárolt gáz), az MFGT akkora összeget hívjon le, amely a kiszámlázott és ki nem egyenlített szolgáltatás díjak kiegyenlítésére elegendő, vagy a betárolt földgáz energiamennyiségből akkora értéket értékesítsen, amelynek vételára a kiszámlázott és ki nem egyenlített szolgáltatás díjak kiegyenlítésére elegendő.

Az erre vonatkozó eljárási- és részletszabályokat az MFGT Üzletszabályzatának 7. sz. melléklete tartalmazza.

A Storage plusz szolgáltatásra vonatkozóan egyebekben az MFGT honlapján megtalálható díjjegyzék szerinti feltételek irányadók.

**Napi Peak Plusz Szolgáltatás**

A Napi Peak plusz szolgáltatás tárgya a Rendszerhasználó tulajdonában lévő földgáz nem megszakítható ki/betárolása az MFGT tulajdonában és üzemeltetésében lévő magyarországi földalatti gáztárolókból illetve azokba, meghatározott mennyiségi paraméterek mellett.

A Napi Peak plusz Földgáz ki/betárolási szolgáltatás keretében a Rendszerhasználónak lehetősége van addicionális napi ki/betárolási kapacitást vásárolni a már meglévő lekötött ki/betárolási kapacitása mellé. Az ily módon lekötött napi ki/betárolási csúcskapacitás a Rendszerhasználó által már korábban, Földgáztárolási szerződés (továbbiakban: alapszerződés) keretében leszerződött, meglévő mobilkapacitás gyorsabb használatát teszi lehetővé. A Napi Peak plusz Földgáz ki/betárolási szolgáltatás keretében lekötött ki/betárolási csúcskapacitások külön kerülnek elszámolásra, és nem vonódnak össze a már meglévő, alapszerződésben lekötött kapacitások díjával. Az éves alapszerződésben rendelkezésre álló lekötött ki/betárolási kapacitás és a napi ki/betárolási kapacitás együttesen vehető igénybe.

Az MFGT abban az esetben vállal kötelezettséget az addicionális napi ki/betárolási kapacitások biztosítására, amennyiben:

* van még ténylegesen rendelkezésre álló addicionális napi ki/betárolási kapacitás és
* nincs műszaki akadálya az addicionális napi ki/betárolási kapacitások nyújtásának és
* a Rendszerhasználónak semmilyen jogcímen nincsen lejárt tartozása az MFGT-vel szemben.

Kapacitások:

Az MFGT minden esetben honlapján teszi közzé az elérhető addicionális ki- és betárolási kapacitásokat valamint azok irányát.

A Rendszerhasználó által lekötött Napi Peak plusz ki/betárolási csúcskapacitások mértéke, a Rendszerhasználó által igényelt – és az MFGT által befogadott – lekötéseknek megfelelően alakul.

A Rendszerhasználó a lekötési igényét az egyes gáznapokra vonatkozóan az MFGT IT Platformján rögzítheti.

Amennyiben az MFGT befogadja a Rendszerhasználó igényét, az adott napra vonatkozóan a Napi Peak plusz ki/betárolási csúcskapacitások igénybevételére vonatkozó egyedi szerződés létrejön a felek között.

Az elszámolás alapját az MFGT által befogadott kapacitásmennyiség képezi.

A Napi Peak plusz ki/betárolási csúcskapacitásokra vonatkozó igény rögzítése és befogadása (a napi lekötésekre vonatkozó egyedi szerződés létrejötte) meghatározott módon történik. A Rendszerhasználó a Napi Peak plusz ki/betárolási csúcskapacitások igénybe vételéhez köteles legkésőbb a megelőző gáznapon 22:00 óráig az MFGT felé jelezni a többlet ki/betárolási kapacitás igényét. A Napi Peak plusz ki/betárolási csúcskapacitás szolgáltatással kapcsolatos igénybejelentésre kizárólag a szerződésben megjelölt kapcsolattartó(k) jogosult(ak). A felek között az adott gáznapra vonatkozó Napi Peak plusz ki/betárolási csúcskapacitás igénybevételére és nyújtására vonatkozó egyedi szerződés a kapacitás igény MFGT általi befogadásával jön létre.

A szolgáltatás díja a hatályos díjjegyzék szerint … Ft/kWh/nap.

Az MFGT nem kötelezhető a mindenkor meghirdetésre kerülő csúcskapacitásokat meghaladó ki/betárolási kapacitások biztosítására.

A Rendszerhasználó által lekötött Napi Peak plusz ki/betárolási csúcskapacitások másodlagos kapacitás kereskedelem tárgyát nem képezhetik, az ilyen tranzakciókat az MFGT nem vezeti át az Informatikai Platformján.

A Rendszerhasználó a szolgáltatási díjat az adott hónapban összesen lekötött napi többlet ki/betárolási (csúcs)kapacitások alapján, a tárgyhónapot követően köteles megfizetni, amely díj nem tartalmazza a forgalmi díjakat.

A Rendszerhasználó hozzájárul, hogy, a jelen szerződés alapján esedékes szolgáltatási díjak meg nem fizetése esetén, a 2019. ……………………….-én megkötött 2019/20120 tárolási éves földgáztárolásra vonatkozó kapacitás-lekötési szerződéssel összefüggésben, általa felajánlott pénzügyi biztosítékból (bankgarancia),vagy fizetési biztosítékból (betárolt gáz), az MFGT akkora összeget hívjon le, amely a kiszámlázott és ki nem egyenlített szolgáltatás díjak kiegyenlítésére elegendő, vagy a betárolt földgáz energiamennyiségből akkora értéket értékesítsen, amelynek vételára a kiszámlázott és ki nem egyenlített szolgáltatás díjak kiegyenlítésére elegendő.

Az erre vonatkozó eljárási- és részletszabályokat az MFGT Üzletszabályzatának 7. sz. melléklete tartalmazza.

A Napi Peak plusz szolgáltatásra vonatkozóan egyebekben az MFGT honlapján megtalálható díjjegyzék szerinti feltételek irányadók.

**Intraday Nomination Plusz Egyedi szolgáltatás (Gáznapon belüli tárolói rugalmasság)**

A Gáznapon belüli tárolói rugalmasság tárolói szolgáltatás lehetővé teszi, hogy a Rendszerhasználó a napi nominálás és újranominálás alkalmával az egyes órák között díj ellenében módosíthassa hátralevő órás nominálásait a meghatározott tolerancia sávon túl.

Tolerancia sáv: a gáznap első nem nullaértékű órás nominálásának 20 %-a, amely az egyedi szolgáltatás tekintetében nem díjköteles a gáznapon.

Díjköteles mennyiség számítása: Az adott gáznap első nem nullaértékű órás nominálását követő órák, az azokat megelőző órához viszonyított abszolút értékben vett eltéréseinek összege a gáznapon. Amennyiben ez az érték meghaladja a szerződésben meghatározott tolerancia sáv értékét, az egyedi szolgáltatás tolerancia sávon felüli mennyisége díjköteles.

A Gáznapon belüli tárolói rugalmasság tárolói szolgáltatás díja a hatályos díjjegyzék szerint … Ft/kWh/nap.

A Gáznapon belüli tárolói rugalmasság tárolói szolgáltatás díja, amennyiben az első nem nulla órás nominálás és a további órák közötti abszolút értékben vett eltérés nem haladja meg a megállapított tolerancia sávot: díjtalan.

Az MFGT jogosult az Gáznapon belüli tárolói rugalmasság egyedi szolgáltatás megszakítására. Amennyiben az Rendszerhasználó nominálása visszavágásra kerül, akkor a csökkentett érték lesz a díjfizetés alapja.

A Gáznapon belüli tárolói rugalmasság Egyedi Szolgáltatás pénzügyi elszámolása és számlázása az MFGT informatikai platformján beadott napi órás nominált mennyiségek közötti abszolút értékben vett eltérés tolerancia sávot meghaladó napi érték alapján a tárgyhónapot követő hónap elején, utólag történik.

A Gáznapon belüli tárolói rugalmasság Egyedi Szolgáltatás igénybevételével kapcsolatos díjakról az MFGT havonta kimutatást és a kimutatás alapján kiállított számlát küld a Rendszerhasználó részére. A számla fizetési határideje a kiállítástól számított 30 naptári nap.

A Tarifarendeletekben vagy az MFGT Üzletszabályzatában nem szabályozott fizetési, garancia és pénzügyi biztosíték feltételek a szerződő felek megállapodása alapján kerülnek meghatározásra.

A Rendszerhasználó hozzájárul, hogy, a jelen szerződés alapján esedékes szolgáltatási díjak meg nem fizetése esetén, a 2019. ……………………….-én megkötött 2019/2020 tárolási éves földgáztárolásra vonatkozó kapacitás-lekötési szerződéssel összefüggésben, általa felajánlott pénzügyi biztosítékból (bankgarancia),vagy fizetési biztosítékból (betárolt gáz), az MFGT akkora összeget hívjon le, amely a kiszámlázott és ki nem egyenlített szolgáltatás díjak kiegyenlítésére elegendő, vagy a betárolt földgáz energiamennyiségből akkora értéket értékesítsen, amelynek vételára a kiszámlázott és ki nem egyenlített szolgáltatás díjak kiegyenlítésére elegendő.

Az erre vonatkozó eljárási- és részletszabályokat az MFGT Üzletszabályzatának 7. sz. melléklete tartalmazza.

A szolgáltatásra vonatkozóan egyebekben az MFGT honlapján megtalálható díjjegyzék szerinti feltételek irányadók.

1. **sz. melléklet**

A Rendszerhasználók által fizetendő kapacitás díjak

